lv en lv nl en lv lv sl lv en nl en lv lv lv de es lv lv lv lv lv lv en en lv lv en lv en lv en lv lv en lv en lv en lv lv lv lv lv en lv lv en lv lv lv en lv lv lv lv lv en lv lv lv en lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Vecākiem Rīgā turpmāk var nākties piemaksāt par skolēnu un bērnudārznieku pusdienām | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Kopš 2014. gada skolēnu ēdināšanai izglītības iestādēs dienā tiek atvēlēti 1,42 eiro, taču pārtikas produktu cenas šo 8 gadu laikā ir būtiski mainījušās, arī citas izmaksas ir pieaugušas. Aprīļa sākumā Rīgas dome organizēja diskusiju, kurā piedalīties bija aicināti gan deputāti, gan ēdinātāju un vecāku pārstāvji, jo puses ir satrauktas par jau šobrīd pazemināto ēdienu kvalitāti skolās un bērnudārzos.
Šobrīd var diezgan droši apgalvot, ka izdosies pilnībā saglabāt brīvpusdienas sociāli mazāk aizsargāto ģimeņu bērniem, taču pārējiem būs jāmeklē risinājums – valsts vai vecāku līdzfinansējums, atzīst Rīgas domes pārstāve.
Jau šobrīd ēdinātāji ir spiesti ekonomēt uz ēdiena kvalitātes rēķina, bet, ja nekas nemainīsies, rudenī izglītojamie var pat palikt vispār bez maltītēm. Šobrīd norit aktīvas sarunas starp visām iesaistītajām pusēm, lai meklētu risinājumus šai situācijai.
Viņš iemainīja sievu pret biroja administratori. Kāpēc tā notiek, skaidro psihologs
Pārbaudi, kāds ir tavs noguruma līmenis. Ātrais TESTS
Kāpēc bērna uzvedība visneciešamākā tad, kad mamma ir līdzās?
“Mēs visu laiku no daudz kā atsakāmies, lai taupītu, bet pēdējais pusgads – divas lielās krīzes – ir novedis pie tā, ka šobrīd finansējums, ko saņemam viena izglītojamā ēdināšanai dienā, ir kļuvis pilnīgi nekonkurētspējīgs. Mums vairs nav uz ko ietaupīt, tāpēc nezinām, vai rudenī vispār varēsim turpināt nodrošināt ēdināšanas pakalpojumus,” Mammamuntetiem.lv saka Jānis Meija, Izglītības iestāžu ēdinātāju asociācijas pārstāvis.
Viņš arī atzīst, ka šobrīd ēdinātāji spiesti ietaupīt uz ēdienu kvalitātes rēķina: “Tie ir apstākļi, ko nevaram ietekmēt. Cenas kļūst tikai augstākas, tāpēc šobrīd jau esam spiesti ķerties klāt tam, kas tika atlikts līdz beidzamajam. Mēs pārskatām ēdienkarti, ņemam ārā to, ko nevaram atļauties nopirkt. Tas ietekmē kopējo ēdiena kvalitāti.”
Arvien lielāku slogu uz ēdināšanas izmaksām rada arī darbaspēka izmaksu pieaugums. Interesanti, ka no 1,42 eiro, kas šobrīd tiek tērēti viena bērna ēdināšanai, vien 42% veido pašu produktu izmaksas, pārējā daļa ir darbinieku algas, elektroenerģijas izmaksas un tamlīdzīgi izdevumi.
Vismaz 2 eiro dienā
Cik tad šobrīd vajadzētu maksāt pusdienām skolā? Dažādas iestādes ir sagatavojušas samērā atšķirīgus skaitļus, piemēram, pašvaldības rosina noteikt cenu 3 eiro, arī Zemkopības ministrijas veiktie aprēķini liecina, ka pusdienām jāmaksā vismaz 3 eiro, bet ēdinātāju pārstāvis J. Meija uzskata, ka sākotnēji būtu pat iespējams iztikt ar zemāku summu:
“Lai mēs varētu izpildīt normatīvās prasības vismaz minimālā līmenī, par kompleksajām pusdienām būtu jāmaksā ne mazāk kā 2 eiro. Jāsaka gan, ka šobrīd vienu konkrētu summu nosaukt ir grūti, ņemot vērā, cik ātri mainās notikumi un cenas.”
Aplūkojot datus par Rīgas pašvaldību, tie runā paši par sevi – šobrīd Rīgā kompleksās pusdienas ik dienu tiek nodrošinātas 100 496 audzēkņiem, līdz ar to gadā šim mērķim tiek novirzīti vairāk nekā 25 miljoni eiro. Savukārt valsts līdzfinansē pusdienas tikai 1.-4.klašu audzēkņiem, un arī šajā gadījumā sedzot vien pusi no izmaksām. Rīgas pašvaldība šobrīd finansē pusdienas gan pirmsskolas izglītības iestāžu apmeklētājiem, gan arī 1.-12.klašu skolēniem.
Kur ņemt šo naudu? Iveta Ratinīka, Rīgas domes izglītības, kultūras un sporta komitejas priekšsēdētāja stāsta:
“Pie pašreizējā skolēnu skaita, palielinot pašvaldības finansējumu tikai par 1 centu dienā, gadā tas nozīmē papildus 240 tūkstošus eiro.
Līdz nākamā mācību gada sākumam, lai turpinātu nodrošināt pusdienas, Rīgas dome jau ir ieguldījusi papildus vairāk nekā 877 tūkstošus eiro. Ilgtermiņā diemžēl šādus izdevumus pašvaldība atļauties nevar, jo tik lielu iekšējo rezervju nav. Šobrīd var diezgan droši apgalvot, ka izdosies pilnībā saglabāt brīvpusdienas sociāli mazāk aizsargāto ģimeņu bērniem, taču pārējiem būs jāmeklē risinājums – valsts vai vecāku līdzfinansējums.”
Kopumā problēmas, uz ko ēdināšanas jomā norāda visas iesaistītās puses, ir divas. Nepieciešams ne tikai pārskatīt finansējumu, bet arī veikt izmaiņas Ministru kabineta noteikumos Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”. Noteikumi ir jāpielāgo faktiskajai situācijai un iespējām.
Noteikumi to pašreizējā formā ir ne tikai novecojuši, bet arī neloģiski. Piemēram, paredzēts, ka ēdienus jāpasniedz servētus porcijās, kas ir viens no iemesliem, kāpēc veidojas tik liels pārtikas atkritumu daudzums,
saprātīgāk būtu ļaut bērniem uz šķīvja pašiem uzlikt tik daudz ēdiena, cik viņi apēdīs, kā arī izvēlēties, vai konkrētajā dienā piedāvātos salātus likt vai nelikt šķīvī.
Ir arī vairāki, pēc speciālistu domām, neloģiski nosacījumi par konkrētu produktu izmantošanu un sagatavošanu.
Kartupeļi, makaroni. Atkārtot! Kāpēc bērns izvēlas vienveidīgu uzturu
7 padomi, kā bērniem ikdienā apēst vairāk C vitamīna
Vai bērnam pirms dārziņa mājās ir jāēd brokastis
Rīgas domes, ēdinātāju un vecāku pārstāvji jau ir iesnieguši savus priekšlikumus valdībai, aicinot veikt grozījumus minētajos Ministru kabineta noteikumos. “Ceram, ka valdība ieklausīties nekavējoties, situācijai ir jāmainās. Mēs uzskatām, ka valstij jāveic pārmaiņas gan prasībās, gan jālemj par papildu finansējuma piešķiršanu. Labs piemērs ir Igaunija, kur jau šobrīd 1 eiro katra bērna pusdienām dienā dotē valsts,” pauž J. Meija.
Vecāki gatavi piemaksāt, bet ar vairākiem nosacījumiem
Kā viens no variantiem, ja valsts nebūs gatava sniegt atbalstu skolēnu ēdināšanai, tiek izskatīts arī vecāku līdzfinansējums.
Vecāku organizācijas "Mammamuntetiem.lv" vadītāja Inga Akmentiņa-Smildziņa norāda, ka kopumā vecāki situāciju izprot – pārtikas produktu cenas ir kļuvušas augstākas, neviens vairs nedomā, ka par 1,42 eiro iespējams nodrošināt siltu un kvalitatīvu ēdienu: “Vecāki teic, ka būtu gatavi piemaksāt, taču ar dažiem nosacījumiem. Mēs kā vecāku organizācijas pārstāvji jau iepriekšējos gados esam mudinājuši izglītības iestādēs pāriet uz pašapkalpošanās principu, jo tas ēdinātājam dod iespēju piedāvāt bērniem vairākus ēdienu variantus, kā arī nodrošināt, lai ēdiens ir silts. Bieži dzirdam sūdzības, ka uz galda saservētais ēdiens bērniem ir atdzisis”
Otra lieta, uz ko norāda I. Akmentiņa-Smildziņa, ir nemainīgās ēdienkartes, kuras bieži tiek sastādītas uz jauna mācību gada sākumu un mācību gada ietvaros ne reizi netiek mainītas. Būtu vēlams monitorēt situāciju – ēdinātāji paši var analizēt, kurā dienā veidojas lielākais pārtikas atkritumu daudzums un pārskatīt tās dienas ēdienkarti. Tāpat var veikt skolēnu aptaujas par to, kas viņiem garšo un negaršo, protams, sabalansējot to ar veselīga uztura pamatprincipiem.
Bērniem ir jābūt paēdušākiem, un atkritumos izmestajam pārtikas daudzumam izglītības iestādēs ir jāsamazinās.
“Vecākiem ir svarīgi, lai bērns pa dienu paēd siltu un kvalitatīvu ēdienu. Tas ir īpaši būtiski, ja pēc stundām ir pulciņi un treniņi. Vecāki ir aizņemti savās ikdienas darba gaitās, taču viņi ir gatavi samaksāt, lai bērnam ir iespēja saņemt kvalitatīvas siltas pusdienas,” rezumē vecāku organizācijas vadītāja.
Brīvpusdienas Pusdienas Skolas Rīga
Ukraina Video padomi Valsts atbalsts Zīdainis Atkal skolā Atbild ginekologs Tēva loma Rudens veltes Āboli
Šodien vārdadienu svin Rauls, Rodrigo
Mājās gatavoti veselīgie dārzeņu čipsi
Jauns Paskāla Mersjē romāns Silvijas Brices tulkojumā
Gadījusies sīksta gaļa? Vienkārši triki, kas to padarīs mīkstu un garšīgu
"Dāmu paradīze" latvietes acīm
Soli pa solim: kā stādīt un audzēt rudens avenes un kazenes
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Bērna attīstības kalendārs. Trīs gadi
Pārbaudi, kāds ir tavs noguruma līmenis. Ātrais TESTS
Vecākiem trūkst pamatzināšanu par zēnu higiēnu. Ārstu ieteikumi veselības un auglības saglabāšanai
Ķirbju biezzupa – kas nu galīgi negaršo pēc ķirbjiem. Gatavošana pa soļiem
Riga IFF aicina pieteikties dalībai bērnu žūrijā
Vairākās Rīgas vidusskolās brīvas vietas – skolēniem iespējams pieteikties papildu iestājpārbaudījumam
Iespēja iepazīt Vēdu zināšanas latviski – Deivida Frolija grāmatā "No debesu upes"!
Vai jaunāko Covid-19 upuri Latvijā - 27 gadus veco divu bērnu māmiņu - varēja glābt?
Vairāk rakstu no "Ziņas"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.